नई दिल्ली. पानीपत. कांग्रेस सरकार में आबकारी मंत्री रही किरण चौधरी प्रदेश में कांग्रेस विधायक दल की नेता बनेंगी। सोमवार को कांग्रेस अध्यक्ष सोनिया गांधी ने इस पद के लिए उनके नाम का चयन किया।
तोशाम से विधायक किरण चौधरी हरियाणा के पूर्व मुख्यमंत्री स्वर्गीय बंसीलाल की पुत्रवधु हैं। यह पहला मौका है जब पार्टी विधायक दल की कमान किसी महिला नेता के हाथ सौंपी गई है। विधानसभा में कांग्रेस 15 सीटों के साथ तीसरे नंबर की पार्टी है। रविवार को यहां कांग्रेस के प्रदेश प्रभारी शकील अहमद ने कहा कि 3 नवंबर को हुई बैठक में कांग्रेस विधायकों ने सोनिया गांधी से विधायक दल के नेता का नाम फाइनल करने का आग्रह किया था। सोनिया ने अब किरण को इस पद के लिए नामित कर दिया है।
awa_Deva awa_Deva